Lengas indoarianas insularas

Las lengas indoarianas insularas son un grop de las lengas indoarianas. Aquelas son una branca de las lengas indoiranianas qu'apertenon se meteissas a las lengas indoeuropèas. Se parlan en Sri Lanka e en Maldivas.

 Istòria 
Segon la tradicion, los rèires dels singalés aurián traversat la mar per aténher Ceilan en 543 abans J-C, qu'es tamben la data del parinibbāna (en pali, parinirvana en sanscrit), la mòrt de Boda. L'epòca es plausibla, que las mai ancianas inscripcions de l'illa, en prakrit singalés datan del sègle III abans J-CGair 2007, p. 847..

La classificacion de las lengas insularas dins l'ensem indoarian es discutida. Foguèron plaçadas per divèrses lingüistas dins las lengas de l'èst, las lengas de l'oèst, las lengas de sud o ben encara, dins las lengas del sud-oèst. Pauc de traches comuns entre lo singalés-divehi e los grops del continent podon justificar aquestas proposicionsGair 2007, p. 848..

Al revèrs, lo singalés e lo divehi an en comun l'avaliment de las consonantas aspiradas, per exemple singalés dunna « arc », divehi duni « sageta », del sanscrit dhanus. Aquel trach sembla mostrar la parentat dirècta entre las doas lengas insularas, que l'aspiracion s'a mantenguda dins las autras lengas indoarianasGair 2007, p. 849..

 Classificacion 
La classificacion de l'indoarian insular esGlottolog, Bihari:
singalés
singalés
vedda
divehi

 Reférencias 

 Fonts 
  James W. Gair, 2007, Sinhala, dins The Indo-Aryan Languages, George Cardona, Danesh Jain (eds.) p. 847-904, Routledge language family series, Londres, Taylor & Francis.

*